સોશિયલ મીડિયા ઈન્સ્ટાગ્રામ, ફેસબુક વગેરે પર જો તમારી લક્ઝરી કારનો ફોટો મૂક્યો અથવા તો મોંઘી ઘડિયાળનો ફોટો અપલોડ કર્યો તો ઈન્કમ ટેક્ષ વિભાગ તમારા ઘરનો દરવાજો ખટખટાવી શકે છે. હવે ઈન્કમટેક્ષ વિભાગે આવતા મહિનાથી કાળાનાણાંને શોધવા માટે સોશિયલ નેટવર્કિંગ સાઈટ ચેક કરવાનો નિર્ણય લીધો છે. આયકર વિભાગ આવતા મહિનાથી ‘પ્રોજેક્ટ ઈનસાઈટ’ શરૂ કરવા જઈ રહ્યું છે. જે અંતર્ગત વિભાગ મોટા પ્રમાણમાં તેમની પાસે રહેલા ડેટાને સોશિયલ સાઈટો પરની સૂચનાઓ સાથે મેચ કરશે. જેનાથી કોઈ વ્યક્તિને ખર્ચની રીત અને જાહેર કરવામાં આવેલી આવક વચ્ચેનું અંતર જાણી શકાય.